La sol·licitud de reconeixement de la Formació d'Interès en Serveis Socials s'ha de presentar, com a mínim, dos mesos abans de la data de realització de l'activitat.
La documentació que cal adjuntar al formulari de sol·licitud és:
(1) En cas que autoritzeu el departament a consultar les vostres dades a una altra administració o organisme, no caldrà que aporteu aquesta documentació.
(2) No caldrà que aporteu aquesta documentació en el cas que aquesta informació ja consti al Registre General de Dret i Entitats Jurídiques, Registre Mercantil o Registre de Cooperatives.
(3) No caldrà que aporteu aquesta documentació en el cas que aquesta informació ja consti al Registre General de Dret i Entitats Jurídiques, Registre Mercantil o bé si sou un centre homologat per fer formació per un organisme oficial.
El reconeixement s'haurà de sol·licitar per cada acció formativa.
Es podrà sol·licitar el reconeixement de vàries edicions en el mateix formulari només quan canviïn les dates, els horaris i/o els llocs de celebració, indicant-ho en l'apartat corresponent de la sol·licitud.
En el cas d'activitats formatives realitzades periòdicament el reconeixement serà vàlid durant un any natural a partir de la data d'inici de la primera activitat.
Per renovar el reconeixement per a futures edicions un cop transcorregut l'any natural, i sempre que es mantinguin les mateixes característiques de l'activitat formativa reconeguda (continguts, horari, professorat, nombre de participants, metodologia i tipus d'avaluació), només caldrà trametre una comunicació al Gabinet Tècnic indicant el número d'expedient de l'activitat formativa reconeguda, les dates de la nova edició o edicions de l'activitat i fer constar específicament que es mantenen la resta de condicions ja reconegudes en relació a l'expedient de referència.
En qualsevol moment del procés el Departament de Treball, Afers Socials i Famílies podrà avaluar l'activitat que hagi obtingut el reconeixement de Formació d'Interès en Serveis Socials i se'n podrà anul·lar el reconeixement si es comprova la variació o canvi significatiu en relació a la informació que ha generat el reconeixement.
Les entitats de naturalesa pública poden presentar les sol·licituds i la documentació requerides mitjançant l'Extranet de les administracions públiques catalanes (EACAT).
Les entitats de naturalesa privada, en el moment en què sigui possible tecnològicament, podran presentar electrònicament la sol·licitud a través de l'OVT.
Actualment, però, només poden presentar-la presencialment.
Actualment les entitats de naturalesa privada només poden presentar la sol·licitud presencialment.
Qui comunica la concessió del reconeixement?
La persona titular de la Secretaria General del Departament de Treball, Afers Socials i Famílies i presidenta del Comitè d'Expertes i Experts en Formació en l'Àmbit de l'Acció Social comunicarà a l'entitat sol·licitant la concessió del reconeixement de la Formació d'Interès en Serveis Socials d'acord amb l'informe emès pel Gabinet Tècnic del departament.
Com i quan es rep la concessió del reconeixement?
En el cas d'entitats de naturalesa pública, hi accediran a través de l'Extranet de les administracions públiques catalanes ( EACAT ).
Si l'entitat ha tramès la sol·licitud per registre, rebrà aquesta comunicació per correu postal.
En el cas de no rebre cap comunicació un mes abans de la data d'inici de l'activitat, s'entendrà que la petició ha estat denegada.
Les comunicacions s'adreçaran al responsable de l'activitat formativa que figuri en el formulari de sol·licitud.
Una vegada finalitzada l'activitat formativa, l'entitat organitzadora es compromet a lliurar al Gabinet Tècnic del Departament de Treball, Afers Socials i Famílies, una memòria de l'activitat en suport electrònic o en suport paper, en el termini de dos mesos comptats a partit de la data de celebració de l'acte reconegut com d'interès social.
En aquesta memòria hi hauran de constar els següents aspectes: objectius acomplerts, nombre de participants, grau de satisfacció.
L'incompliment d'aquest requeriment podrà tenir-se en compte en la valoració de futures sol·licituds.